„Rekonstrukcija sportske hale u Mojkovcu“
Opština Mojkovac je u julu 2011. godine aplicirala projektom „Rekonstrukcija sportske hale u Mojkovcu“ na konkurs Delegacije EU u Crnoj Gori za male opštinske infrastrukturne projekte, a u novembru 2011. godine potpisala Ugovor o njegovoj realizaciji. To je bio prvi opštinski projekat koji je finansiran iz EU fondova, a samim tim i najvažniji jer smo pripremajući i sprovodeći ga stekli veliko iskustvo nakon kojeg smo uspjeli da uspješno krenemo u realizaciju još dva projekta finansirana iz ovog fonda. 

Ukupan budžet za realizaciju ovog projekta je 349 689,62€ od toga 237 788,94€ ili 68% finanisrano je od strane EU, 69 937,92€ ili 20% finanisrala je Vlada Crne Gore, a 41 962,75€ ili 12% bilo je učešće Opštine Mojkovac. 
Projekat je obuhvatio rekonstrukciju postojeće sportske hale u kojoj su kapaciteti za rad postojećih klubova bili ograničeni i njihove aktivnosti su se uglavnom organizovale u hali koja nije zadovoljavala ni minimum tehničkih uslova. Loše stanje infrastrukture uzrokovano je nedostatkom investicija u prethodnim godinama u pogledu održavanja i daljeg unapređenja sportske infrastrukture. Svi ovi problemi uticali su i na održavanje fizičke aktivnosti u školi, naročito u zimskom periodu kada je hala bila praktično beskorisna. Njenom rekonstrukcijom riješili smo ove probleme i stvorili izuzetno dobre uslove da Mojkovac bude domaćin ne samo državnih već i međunarodnih sportskih i kulturnih manifestacija, a samim tim i da bude sjedište sportskog turizma. Takođe podstakli smo stanovnike Mojkovca da se bave fizičkim aktivnostima i da neguju kulturu zdravih stilova život.

Rezultati koje smo postigli realizacijom ovog projekta su sledeći:

1. Unaprijeđeni kapaciteti za pružanje usluga iz oblasti sporta kroz rekonstruisanu postojeću sportsku halu; 

2. Lokalni, nacionalni i regionalni sportski klubovi, kao i lokalno stanovništvo, upoznati su sa novim kapacitetima sportske hale u Mojkovcu.
